Stevning

En stevning er et dokument som inngis til en domstol for å starte en rettssak.Tvisteloven § 9-2. Lovdata  Ordet vitnestevning brukes om en formell innkalling til en person om å vitne for en domstol.Skjema for vitnestevning . Domstol

I lovgivningen er det stilt bestemte krav til hva en stevning må inneholde for at en domstol skal kunne behandle den.Tvisteloven § 9-2 (2) og (3). Lovdata   Det er blant annet krav om klar betegnelse av partene og av hva den som starter saken (saksøker) vil ha dom for.Tvisteloven § 9-2 (2) bokstav b og c. Lovdata Domstolens personell kan hjelpe den som selv vil sette opp en stevning.Tvisteloven § 11-5. Lovdata De fleste saksøkere bruker imidlertid en advokat til å bistå seg med stevning og søksmål.

En stevning som inngis til domstolen, og som ikke oppfyller lovens krav, vil bli avvist av domstolen hvis feilen ikke rettes innen en fastsatt frist.Tvisteloven § 16-5 (1). Lovdata

En stevning starter normalt en sivil sak for en tingrett eller for en voldgiftsrett. Men også privat straffesak anlegges ved stevning.Straffeprosessloven § 412. Lovdata

En stevning må følges opp av motparten (saksøkte) med et tilsvar innen den fristen som retten fastsetter, for å unngå at det blir avsagt en uteblivelsesdom i favør av saksøker.Tvisteloven § 16-10 (2). Lovdata

 Muntlig stevning 
En stevning kan anlegges muntlig i retten.
Tvisteloven § 12-1 (2) første punktum. Lovdata Dette kan ikke skje via telefon men må skje ved fysisk oppmøte i retten.Tvisteloven § 12-1 (2) fjerde punktum. Lovdata  Både saksøker og den av rettens medarbeidere som har satt opp stevningen skal skrive under på stevningen.Ot.prp.nr. 51 (2004-2005) Regjeringen. Se merknad til § 12-1, s. 410.

 Referanser 

 Litteratur 

Ot.prp.nr. 51 (2004-2005). Regjeringen. Se merknad til § 9-2, s. 392.
NOU 2001:32 kap. 9. Regjeringen s. 745-748.

 Eksterne lenker 
 Store norske leksikon om stevning.
 Skjema for stevning til tingretten hvis saken ikke har vært behandlet i forliksrådet.
 Skjema for stevning hvis saken har vært behandlet i forliksrådet.

Kategori:Sivilprosess
Kategori:Straffeprosess